**Ко́нрад фон Ю́нгінген** (ням.: Konrad von Jungingen; каля 1355, верагодна, Юнгінген — 30 сакавіка 1407, Марыенбург) — 25-ы вялікі магістр Тэўтонскага ордэна з 1393 па 1407 год. Наступным вялікім магістрам стаў малодшы брат Конрада Ульрых фон Юнгінген.

Біяграфія
---------

Конрад фон Юнгінген нарадзіўся каля 1355 года, верагодна, у Юнгінгене, Вюртэмберг.

У студзені 1394 года пачаўся новы паход на Літву, у якім бралі ўдзел мноства французскіх і нямецкіх рыцараў, у тым ліку атрад стралкоў з Бургундыі. Наступаючым войскам удалося разбіць Вітаўта і прыступіць да аблогі Вільні. На восьмы дзень аблогі пад Вільню прыбыў магістр Лівоніі Венемар фон Бругеноэ. Пасля вычарпання прыпасаў крыжакі былі вымушаны адступіць.

Пад кіраўніцтвам Конрада Тэўтонскі ордэн у 1398 годзе на востраве Готланд перамог піратаў, якія зімавалі там. Ён загадаў разбурыць умацаванні «лікедэлераў» у Ландэскроне, крэпасць у Сліце і, меркавана, так званы «Палац Лойста». З тых часоў Балтыйскае мора было амаль вызвалена ад піратаў, а тых, што засталіся (сярод іх Клаус Сцёртэбекер) былі вымушаны бегчы ў Паўночнае мора.

У 1393 годзе пад кіраўніцтвам Конрада ва Усходняй Прусіі было заснавана паселішча Сенсбург, дзе Ордэн яшчэ ў 1348 годзе ўзвёў драўляную крэпасць. У 1397 годзе па ініцыятыве Конрада пачалося будаўніцтва замка Рагніт.

У 1398 годзе паміж Тэўтонскім ордэнам і Вялікім Княствам Літоўскім было складзена Салінскае пагадненне, паводле якога Жмудзь пераходзіла пад уладу крыжакоў і ўсталёўваўся трывалы мір паміж бакамі.

Сканаў 30 сакавіка 1407 года ў замку Марыенбург, дзе і быў пахаваны.

Смерць вялікага магістра была вельмі незвычайнай. Урач прапісаў Конраду ў якасці лячэння ад жоўцевага каменя палавыя зносіны, аднак цнатлівы рыцар адмовіўся выконваць прадпісанне, што і звяло яго ў магілу.

Зноскі
------

1. ↑  *Jähnig B*. Konrad von Jungingen // Neue Deutsche Biographie. — Band 12. — Berlin: Duncker & Humblot, 1980. — S. 517 f.
2. 1 2  *Урбан В*. Тевтонский орден. — М.: АСТ, 2007. — С. 214—216. — ISBN 978-5-17-044178-5.
3. ↑  *Бахтин А. П.* Орден и пруссы Архівавана 20 ліпеня 2011.. Праверана: 26.07.2010.
4. ↑  *Turnbull S*. The Book of the Medieval Knight. New York: Crown Publishers, 1985. — p. 87.

Літаратура
----------

* *Бобынин В. В..* Юнгинген, Конрад // Энциклопедический словарь Брокгауза и Ефрона: В 86 томах (82 т. и 4 доп.) (руск.). — СПб. 1890—1907.
* *Borchert F*. Die Hochmeister des Deutschen Ordens in Preußen erschienen // Preußischen Allgemeinen Zeitung. — am 12. — Januar 2002.
* *Bumiller C. Wulfmeier M*. Konrad und Ulrich von Jungingen // Beitäge zur Biografie der beiden Deutschordenshochmeister. — Neckar: Geiger-Verlag, Horb a, 1995.
* *Karl Lohmeyer.* Konrad von Jungingen // Allgemeine Deutsche Biographie (ADB). Band 14. — Leipzig: Duncker & Humblot, 1881. — S. 718—721. (ням.)
* *Jähnig B*. Konrad von Jungingen // Neue Deutsche Biographie. — Band 12. — Berlin: Duncker & Humblot, 1980. — S. 517 f.
* *Lückerath C.A.* K. v. Jungingen // Lexikon des Mittelalters. Stuttgart, Weimar: Metzler, 1980—1999. — Bd. 1-9. — ISBN 3-476-01742-7.


|  |  |  |
| --- | --- | --- |
| Папярэднік**Конрад фон Валенродэ** | **Вялікі магістр Тэўтонскага ордэна**1393–1407 | Пераемнік**Ульрых фон Юнгінген** |

|  |  |
| --- | --- |
| ⚙️   Слоўнікі і энцыклапедыі | Бракгаўза і Эфрона · Allgemeine Deutsche Biographie |
| Нарматыўны кантроль | GND: 11928264X · ISNI: 0000 0000 1390 7876 · LCCN: no2017018605 · SUDOC: 196895898 · VIAF: 40184990 |